Her er de viktige detaljene i samarbeidsavtalen mellom Gjøvik Skiklubb langrenn og Amundsen Sport.

Amundsen Sport ligger i 3. Etasje på CC Gjøvik og er en sportsforretning med lang historie på Gjøvik. Den lå i mange år i Storgata før den flyttet inn på CC.

Amundsen Sport er fra nå skiklubbens fagbutikk og samarbeidspartner når det gjelder utstyr og utstyrsfaglig kompetanse.

Butikken skal holde et godt utvalg av langrennsutstyr til racingformål i butikken og i størst mulig grad ha langrennskyndig personale til stede. De skal arrangere 2-3 smørekurs i sesongen og delta på minimum to klubbrenn på Øverby med smøringstips og hjelp med ski/staver.

Det skal holdes minst en handlekveld/event for klubben i sesongen.

Amundsen Sport yter et årlig sponsorbidrag + at klubben får prosentvis kickback på all medlemshandel. Her er klubben uansett garantert et minstebeløp.

Rabattene for klubbens medlemmer er slik:

20% på ski, staver, bindinger, skisko og skismøring hele året.

20% på Swix superundertøy hele året.

30% på ski, staver(unntatt Swix Triac -25%), bindinger og skisko på spesielle handlekvelder og skirelaterte varer bestilt da.

25% på skismøring/utstyr på spesielle handlekvelder.

Gratis oppmåling av langrennski. Ski må være rengjorte og klare for oppmåling. Rens vil koste ekstra.

20% på slip og verkstedjobbing utført i butikk.

15% på øvrig varesortiment på handlekvelder.

30% på all hardvare (smøring og utstyr) fra Swix og Rode ved en fellesbestilling i forkant av sesongen.

Alle rabatter gjelder utfra ordinær pris og ikke på allerede nedsatte varer.

Alt klubbtøy selges gjennom butikken.

Rabbattene gjelder ved framvisning av gyldig medlemskort. Butikken vil få oppdaterte medlemslister fra skiklubben med navn, e-post og mobilnummer.

Som medlemmene er kjent med er skiklubben i overgang til nytt medlemssystem med base i minidrett.no, så det er derfor avgjørende at det enkelte medlem sørger for at opplysningene som ligger der er korrekte. Etter hvert vil medlemmene få elektronisk rabattkort på SMS fra Amundsen Sport.

Det er svært viktig at medlemmene sørger for at alt kjøp hos Amundsen Sport registreres som Gjøvik Skiklubb-kjøp, og dermed øker summen klubbens medlemmer handler for.

Butikken skal ha reklameskilt på stadion, logo på klubbtøy og logo og link på hjemmeside og Facebookside.

Handlekveld:

Det er planlagt handlekveld for Gjøvik Skiklubbs medlemmer onsdag 3. desember. Da vil det være representanter for viktige leverandører til stede i butikken for å hjelpe med riktig utstyr. Det kommer egen info om dette.

Skjema for fellesbestilling av all hardvare fra Swix og Rode blir lagt ut på hjemmesida.